I Look to You
I Look to You – septintasis ir paskutinis amerikiečių atlikėjos Whitney Houston studijinis albumas, išleistas 2009 m. rugpjūčio 28 d. Tai – pirmasis atlikėjos darbas per šešerius metus, nuo 2003 m. išleisto „One Wish: The Holiday Album“. Jam pristatyti išleisti du singlai: „I Look to You“ ir „Million Dollar Bill“. Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 305 tūkstančiai kopijų ir jis debiutavo pirmojoje „Billboard 200“ reitingo vietoje, tampant ketvirtuoju atlikėjos įrašu, pasiekusiu šią viršūnę. 2009 m. gruodžio mėnesio duomenimis, JAV parduota per milijoną kopijų ir albumas tapęs platininiu.